**இரண்டாம் அப்பாசு** (Abbas II) (14 சூலை 1874 - 19 திசம்பர் 1944) இவர் எகிப்து மற்றும் சூடானின் கடைசி ஆட்சியாளராக இருந்தார் ( உதுமானியப் பேரரசின் ஆட்சிப்பகுதி). இவர்1892 சனவரி 8 முதல் 1914 திசம்பர் 19 வரை ஆட்சி செய்தார்.  [nb 1] 1914 ஆம் ஆண்டில், உதுமானியப் பேரரசு முதலாம் உலகப் போரில் மைய சக்திகளுடன் சேர்ந்த பிறகு, தேசியவாத ஆளுநர் பிரித்தானியரால் அகற்றப்பட்டார். 1517 ஆம் ஆண்டில் உதுமானியப் பேரரசின் ஒரு மாகாணமாக தொடங்கிய எகிப்தின் நான்கு நூற்றாண்டு சகாப்தத்தின் முடிவைக் குறிக்கும் வகையில், பிரித்தானிய சார்புடைய இவரது மாமா உசேன் கமாலுக்கு ஆதரவாக எகிப்தை ஆட்சி செய்தார்.

ஆரம்ப கால வாழ்க்கை
------------------

முகம்மது அலியின் பேரனான இரண்டாம் அப்பாசு (முழுப்பெயர்: அப்பாசு இல்மி) 1874 சூலை 14 அன்று எகிப்தின் அலெக்சாந்திரியாவில் பிறந்தார்.  1887 ஆம் ஆண்டில் இவர் தனது தம்பி முகமது அலி தெவ்பிக் உடன் சடங்கு முறையில் விருத்த சேதனம் செய்யப்பட்டார். இது திருவிழாவாக மிகவும் ஆடம்பரமாக மூன்று வாரங்கள் நடத்தப்பட்டன. ஒரு சிறுவனாக இவர் ஐக்கிய இராச்சியத்திற்கு சென்றார். மேலும் இவருக்கு கெய்ரோவில் பல பிரித்தானிய ஆசிரியர்கள் இருந்தனர்.  அப்பாஸ் II இன் சுயவிவரத்தில், சிறுவர்களின் ஆண்டு, *சம்ஸ்*, அவரது கல்வியின் நீண்ட விவரத்தை அளிக்கிறது.  அவரது தந்தை கெய்ரோவில் உள்ள அப்தீன் அரண்மனைக்கு அருகில் ஒரு சிறிய பள்ளியை நிறுவினார். அங்கு ஐரோப்பிய, அரபு மற்றும் உதுமானிய ஆசிரியர்கள் இவருக்கும் இவரது சகோதரருக்கும் கற்பித்தனர். எகிப்திய இராணுவத்தில் ஒரு அமெரிக்க அதிகாரி இவரது இராணுவப் பயிற்சிக்கு பொறுப்பேற்றார். இவர் சுவிட்சர்லாந்தின் லொசேன் பள்ளியில் பயின்றார்.  பின்னர், வியன்னாவில் உள்ள தெரேசியப் பள்ளியில் நுழைவதற்கான முன் தயாரிப்பில் தனது பன்னிரெண்டாவது வயதில் ஜெனீவாவில் உள்ள ஹாக்சியஸ் பள்ளிக்கு அனுப்பப்பட்டார். அரபு மற்றும் உதுமானிய துருக்கியைத் தவிர, இவருக்கு ஆங்கிலம், பிரஞ்சு மற்றும் ஜெர்மன் மொழிகளில் நல்ல உரையாடல் அறிவு இருந்தது.

ஆட்சி
-----

இவர் தனது தந்தை தெவ்பிக் பாசாவுக்குப் பிறகு 1892 சனவரி 8 ஆம் தேதி எகிப்து மற்றும் சூடானின் ஆட்சியளராக நியமிக்கப்பட்டார். தனது தந்தையின் திடீர் மரணத்தின் பின்னர் எகிப்தின் சிம்மாசனத்தை ஏற்றுக்கொண்டபோது இவர் வியன்னாவில் கல்லூரியில் இருந்தார். எகிப்திய சட்டத்தின்படி இவருக்கு வயது குறைவாகவே இருந்தது; பொதுவாக அரியணைக்கு அடுத்தடுத்து பதினெட்டு வாரிசுகள் இருந்தனர்.  1882 ஆம் ஆண்டில் எகிப்தை ஆக்கிரமித்திருந்த ஆங்கிலேயர்களுடன் சிறிது காலம் இவர் ஒத்துழைக்கவில்லை. இவர் இளமையாகவும், தனது புதிய சக்தியைப் பயன்படுத்த ஆர்வமாகவும் இருந்ததால், கெய்ரோவில் உள்ள பிரித்தானிய முகவர் மற்றும் துணைத் தூதரான *சர் ஈவ்லின் பாரிங்*கின் தலையீட்டை இவர் எதிர்த்தார். பின்னர் அப்பதவிக்கு வந்த *லார்ட் க்ரோமரை*யும் எதிர்த்தார்.  

1899 வாக்கில் இவர் பிரித்தனின் ஆலோசனைகளை ஏற்க முன்வந்தார்.  1899 ஆம் ஆண்டில் பிரித்தனின் இராஜதந்திரி *ஆல்பிரட் மிட்செல்-இன்னெசு* என்பவ்பர் எகிப்தில் நிதித்துறை மாநில செயலாளராக நியமிக்கப்பட்டார். 1900 ஆம் ஆண்டில் அப்பாசு ஐக்கிய இராச்சியத்திற்கு இரண்டாவது முறையாகச் சென்றார். அபோது பிரித்தானியர்கள் எகிப்தில் நல்லமுறையில் பணி செய்வதாக தான் கருதுவதாகவும், எகிப்து மற்றும் சூடானை நிர்வகிக்கும் பிரித்தானிய அதிகாரிகளுடன் ஒத்துழைக்க தான் தயாராக இருப்பதாகவும் தெரிவித்தார்.  இவர் புள்ளிவிவரங்களை விட விவசாயத்தில் அதிக அக்கறை காட்டினார். கெய்ரோவிற்கு அருகிலுள்ள குப்பாவில் உள்ள இவரது கால்நடைகள் மற்றும் குதிரைகள் பண்ணை எகிப்தில் விவசாய அறிவியலுக்கு ஒரு மாதிரியாக இருந்தது. மேலும் அலெக்சாந்திரியா நகரத்தின் கிழக்கே முண்டாசாவில் இதேபோன்ற ஒரு நிறுவனத்தை உருவாக்கினார்.

திருமணம்
--------

1895 பிப்ரவரி 19இல் கெய்ரோவில் இவரது முதல் திருமணம் இக்பால் ஹனெம் என்பவருடன் நடந்தது. இவர்களுக்கு இரண்டு மகன்கள் மற்றும் நான்கு மகள்கள் என ஆறு குழந்தைகள் இருந்தனர்.

1910 மார்ச் 1 அன்று துருக்கியின் உபுக்லுவில் இவரது இரண்டாவது திருமணம் அங்கேரியரான மரியன்னா டெராக் டி சென்ட்ரே என்பவருடன் இருந்தது. இவர் சுபைதா கேவிடன் ஹனெம் என்ற பெயரைப் பெற்றார். இவர்களுக்கு குழந்தையில்லாததால்1913 இல் விவாகரத்து செய்தனர்.

குறிப்புகள்
-----------

மேற்கோள்கள்
-----------

1. ↑  Rockwood 2007, ப. 2
2. ↑  Thorne 1984
3. ↑  Schemmel 2014
4. 1 2  Chisholm 1911
5. ↑  Pemberton 1897.
6. 1 2 3  Vucinich 1997
7. ↑  Tauris, J.B. (17 July 1995). *Kitchener Hero and Anti-Hero*. பக். 62–63. பன்னாட்டுத் தரப்புத்தக எண்:1-85532-516-0.
8. ↑  Lagassé 2000
9. ↑  Van Lierop, Kathleen. "History- On this day- Abbas II of Egypt". *All About Royal Families*. 17 July 2017 அன்று பார்க்கப்பட்டது.

ஆதாரங்கள்
---------

* "Abbas II". *பிரித்தானிக்கா கலைக்களஞ்சியம்* (11th) **1**. (1911). Cambridge University Press. 9–10.
* "Abbas II (Egypt)". *Encyclopædia Britannica* (15th) **I: A-Ak - Bayes**. (2010). Chicago, IL: Encyclopædia Britannica, Inc.. ISBN 978-1-59339-837-8.
* "Abbas II". *The Columbia Encyclopedia* (6th). (2000). New York, NY: Columbia University Press. ISBN 0-7876-5015-3.
* "Abbas Hilmi". *Cambridge Biographical Dictionary*. (1990). Cambridge, UK: Cambridge University Press. ISBN 0-521-39518-6.
* Morris, James (1968). *Pax Britannica: The Climax of an Empire*. Harcourt Inc.. பக். 207. .
* Pemberton, Max, தொகுப்பாசிரியர் (February 1897). "none". *Chums* (Cassell and Company) **17** (232).
* "Abbas Hilmi Pasha". *Chambers Biographical Dictionary* (8th). (2007). Edinburgh, UK: Chambers Harrap Publishers Ltd.. ISBN 978-0550-10200-3.
* Schemmel, B. ed. (2014). "Index Aa–Ag". *Rulers*. 26 September 2014 அன்று மூலதளத்திலிருந்து பரணிடப்பட்டது எடுக்கப்பட்டது. 10 September 2014 அன்று பார்க்கப்பட்டது.
* "The Middle East and North Africa, 1792–1914: e. Egypt". *The Encyclopedia of World History: Ancient, Medieval, and Modern Chronologically Arranged* (6th). (2001). Boston, MA: Houghton Mifflin Company. ISBN 0-395-65237-5.
* "Abbas II". *Chambers Biographical Dictionary*. (1984). Chambers, Inc.. ISBN 0-550-18022-2.
* Vucinich, Wayne S. (1997). "Abbas II". *Collier's Encyclopedia* (1st) **I: A to Ameland**.  New York, NY: P. F. Collier.

மேலும் படிக்க
-------------

* Evelyn Baring, 1st Earl of Cromer (1915). *Abbas II*. London, England: Macmillan and Co.. . (subscription required)
* Goldschmidt, Arthur (2000). *Biographical Dictionary of Modern Egypt*. Boulder, CO: Lynne Rienner. பக். 2–3. பன்னாட்டுத் தரப்புத்தக எண்:1-5558-7229-8. .
* Pollock, John Charles (2001). *Kitchener: Architect of Victory, Artisan of Peace*. New York, NY: Carroll & Graf Publishers. பன்னாட்டுத் தரப்புத்தக எண்:0-7867-0829-8. .
* Sayyid-Marsot, Afaf Lutfi (1968). *Egypt and Cromer: A Study in Anglo-Egyptian Relations*. London: John Murray. பன்னாட்டுத் தரப்புத்தக எண்:0-7195-1810-5. .
* Abbas II, Khedive of Egypt (1998). Sonbol, Amira. ed. *The Last Khedive of Egypt: Memoirs of Abbas Halmi II*. Reading, UK: Ithaca Press. பன்னாட்டுத் தரப்புத்தக எண்:0-8637-2208-3.

வெளி இணைப்புகள்
---------------

விக்கிமீடியா பொதுவகத்தில்,  
 ***Abbas II of Egypt***   
என்பதின் ஊடகங்கள் உள்ளன. 

* Al-Ahram on Abbas in exile
* "Abbas Pasha Hilmi". *கோலியரின் புதுக் கலைக்களஞ்சியம்*. (1921).
* Newspaper clippings about எகிப்தின் இரண்டாம் அப்பாசு in the 20th Century Press Archives of the German National Library of Economics